CELEX: 22020D0295
Language: sl
Date: 2019-12-13 00:00:00
Title: Sklep Skupnega odbora EGP št. 276/2019 z dne 13. decembra 2019 o spremembi Priloge I (Veterinarske in fitosanitarne zadeve) k Sporazumu EGP [2020/295]

5.3.2020   
               
               
                  SL
               
               
                  Uradni list Evropske unije
               
               
                  L 68/5
               
            
         SKLEP SKUPNEGA ODBORA EGP
         št. 276/2019
         z dne 13. decembra 2019
         o spremembi Priloge I (Veterinarske in fitosanitarne zadeve) k Sporazumu EGP [2020/295]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno direktivo Komisije (EU) 2019/990 z dne 17. junija 2019 o spremembi seznama rodov in vrst iz člena 2(1)(b) Direktive Sveta 2002/55/ES, iz Priloge II k Direktivi Sveta 2008/72/ES in iz Priloge k Direktivi Komisije 93/61/EGS (1) je treba vključiti v Sporazum EGP.
                  
               
                     (2)
                  
                  
                     Ta sklep se nanaša na zakonodajo v zvezi s fitosanitarnimi zadevami. Zakonodaja v zvezi s fitosanitarnimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
                  
               
                     (3)
                  
                  
                     Prilogo I k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 12 (Direktiva Sveta 2002/55/ES) v poglavju III Priloge I k Sporazumu EGP se doda naslednja alinea:
            
                        „—
                     
                     
                        
                           32019 L 0990: Izvedbena direktiva Komisije (EU) 2019/990 z dne 17. junija 2019 (UL L 160, 18.6.2019, str. 14).“
                     
                  
         
            Člen 2
            Besedilo Izvedbene direktive (EU) 2019/990 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 14. decembra 2019 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 13. decembra 2019
            
               
                  Za Skupni odbor EGP
               
               
                  Predsednik
               
               Gunnar PÁLSSON
            
         
         
            (1)  UL L 160, 18.6.2019, str. 14.
         
            (*1)  Navedena ni nobena ustavna zahteva.